梁思浩將主持TVB Plus直播靈異節目 爆一句話氹掂李龍基網台受訪
梁思浩、胡美貽、何泳芍、張馳豪、張馳杰等藝人今日(16日)出席「TVB Plus 啟播」記者會,率先分享新節目。梁思浩即將主持全新靈異節目《直播靈接觸》,他接受《香港01》表示:「我諗我原本係八月先返嚟TVB拍嘢,突然之間有新嘅台,我又聽咗啲新嘅橋,好多新嘅概念,亦都可以叫線上線下,我覺得做電視現在開始要同網先可以成功,我聽晒所有嘢同埋鍾意做直播。」他繼續指星期一和星期二回來TVB直播1小時,其餘時間就可以安排自己的行程。
講到新節目的班底許多是未合作過的夥伴,他說:「好得意,未認識佢哋,所以之前請咗佢哋食幾餐飯,熟習吓先,所以我同佢哋都好熟。」提及今次新節目是直播為主,他說:「我諗都係喺電視嘅歷史上面,我好鍾意做啲新嘅嘢,任何嘅家庭觀眾真係可以透過電視機搵我求助,頭先好似我台上講隔籬有啲嘢,就即刻派師傅去佢(觀眾)屋企嘅現場,即晚可以拍。」他強調透過連線是超級現實的直播節目。
提到自己開創的另一個YouTube節目頻道與請李龍基,引起極大的迴響,他說:「我想講李龍基原本係推我,唔接受任何嘅訪問,我就問佢一樣嘢你工唔工作,當係工作咁樣同我做。」另外在節目中提及過去有一位人士曾經對自己非常絕情,引起網民極大的好奇,他表示:「係圈中人,係一個女性,我哋冇乜緣再見到面。」被問到對方是否已經退出娛樂圈,他說:「近呢三年冇見到喺任何嘅媒體出現過,香港外國都冇見過佢。」
至於會否希望在新節目邀請好友張栢芝擔任嘉賓,他說:「栢芝都幾好喎!我會想,因為栢芝15歲我已經識得佢,佢好得意㗎!佢未結婚之前已經好鍾意細路仔,佢就話畀我聽鍾意細路仔不停生,要生夠五個,我諗佢而家仲夠quota。」